Ustinovi järgnevad ettekanded välisasjade rahvakomissariaadile ja viimase kirjavahetus temaga näitavad, et üsna peatselt leidis aset pettumine. Poldud rahul sellega, et Päts ei suutnud või ei tahtnud Laidoneri kõrvaldada. 1934. aastal ja ka hiljem, 1935. aastal levisid kuuldused Pätsi ja Laidoneri tõsistest lahkhelidest. Ustinov nägi põhjust erinevas suhtumises välispoliitikasse.